Numsa uit Cosatu geskors | Maroela Media
Numsa uit Cosatu geskors
Die metaalwerkersvakbond Numsa is uit Cosatu geskors.
Numsa is tydens 'n vergadering van die sentrale uitvoerende komitee geskors. Die vergadering het tot laat Vrydagaand aangehou. Lede van die uitvoerende komitee moes stem oor of Numsa deel van Cosatu mag bly en 33 mense het gestem dat Numsa geskors moet word terwyl 24 mense teen dit gestem het.
Irvin Jim, sekretaris-generaal van Numsa, het 'n voorlegging gedoen waarin hy die vakbond verdedig het teen moontlik skorsing. Numsa het vroeër die week 'n hofaansoek gebring in 'n poging om Vrydag se vergadering te gekeer het. Die saak is egter uitgestel en die vergadering het voortgegaan.
Numsa het voorverlede week aangekondig dat hy gaan wegbreek van die ANC en sy eie politieke party gaan stig.